Изх.№25-00-5/23.01.2025г.

 **ДО**

**ОБЩИНСКИ СЪВЕТ**

**ГР. РУДОЗЕМ**

**ДОКЛАДНА ЗАПИСКА**

**от**

**инж. Недко Фиданов Кулевски – кмет на община Рудозем**

 **ОТНОСНО:** Одобряване на изменение на Подробен устройствен план - ПР за кв.32 и кв.107 по плана на гр. Рудозем, общ. Рудозем, обл. Смолян.

 **УВАЖАЕМИ ГОСПОДИН ПРЕДСЕДАТЕЛ,**

 **УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

 Постъпило е заявление с № УТ-2117-33/24.10.2024 г. от Община Рудозем, в качеството на възложител, с искане за одобряване на изменение на Подробен устройствен план - ПР за кв.32 и кв.107 по плана на гр. Рудозем, общ. Рудозем, обл. Смолян.

 Проектната разработка е изготвена в съответствие с дадено разрешение за изменение на ПУП, съгласно Решение № 143/30.09.2024 г. на Общински съвет – Рудозем, прието по Протокол № 17.

 Проектът за изменение на плана е съобщен на заинтересуваните лица чрез обнародване в Държавен вестник по реда на чл. 128, ал. 1 от ЗУТ.

 Предложението за изменение на плана е разгледано и прието от Общински експертен съвет по устройство на територията /ОЕСУТ/ с Решение № 2 по Протокол № 1/06.01.2025 г.

 **С оглед на горната фактическа обстановка се установява от правна страна следното:**

 Искането за одобряване на проект за изменение на ПУП - ПР е подадено от заинтересовано лице по смисъла на чл. 131, ал. 1 и ал. 2, т. 1 от ЗУТ, а именно от собственика на поземления имот предмет на плана, съгласно представените актове за общинска собственост.

 Одобряването на проекта за изменение на ПУП — ПР е от компетенциите на общинския съвет, на основание чл. 129, ал. 1 от ЗУТ, тъй като изменението е в обхвата на два квартала.

 Видно от приложената обяснителна записка предвижданията на проекта са следните:

 *В рамките на обхванатите от плана УПИ I и УПИ II се образуват нови гаражни петна със застроена площ средно около 20 кв.м.*

 *Коригират се контурите на УПИ I и УПИ II за сметка на тяхната площ и улична регулация.*

 *Коригира се контура на УПИ I, в кв. 107 за сметка на уличната регулация.*

 Спазени са административнопроизводствените правила при издаване на акта — сезиране на административния орган от заинтересовано лице по чл. 131, ал. 2, т. 1 от ЗУТ със заявление по образец, разрешено е изработването на проект за ПУП от компетентния за това орган, същият е разгледан и приет от ОЕСУТ.

 Спазени са материалноправните разпоредби на ЗУЗСО, ЗУТ и актовете по прилагането му.

 Проектът е изработен при спазване изискванията на Наредба № 8/2001 г. за обема и съдържанието на устройствените планове.

 Решението е целесъобразно и икономически осъществимо, което съответства на нормата на чл. 108, ал. 5 от ЗУТ.

 Предвид гореизложеното и на основание чл. 21, ал. 1, т. 11 от ЗМСМА, чл. 129, ал. 1 във връзка с чл. 134, ал. 2, т. 6 от ЗУТ, предлагам на Общински съвет-Рудозем да разгледа, обсъди и приеме следното

**ПРОЕКТОРЕШЕНИЕ:**

1. Общински съвет-Рудозем одобрява изменение на Подробен устройствен план - ПР за кв.32 и кв.107 по плана на гр. Рудозем, общ. Рудозем, обл. Смолян, съгласно приложения проект.
2. Одобреният проект за изменение на Подробен устройствен план - ПР за кв.32 и кв.107 по плана на гр. Рудозем, общ. Рудозем, обл. Смолян да се публикува на интернет страницата на общината, на основание чл.129, ал.5 от ЗУТ.
3. Обявлението за решението да се изпрати в 7-дневен срок за обнародване в "Държавен вестник", на основание чл.129, ал.1 от ЗУТ.

СБ/

